Diari Oficial de la Generalitat Valenciana


Sumari del DOGV 3394, del 16-12-1998 (1998/10024)

Informació pública del Projecte de Modificació del Pla General d'Ordenació Urbana, sistema general ES/9, polígon 20, Col·legi Adventista de Sagunt. Expedient 18/97.
--------------------------------------------------------------------------------------------------------------------------------------------------------------------

### Dades del document

Número de DOGV
:   3394

Data del DOGV
:   16-12-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/10443


Organisme emissor
:   Ajuntament de Sagunt

Tipus de document
:   Anunci

Informació pública del Projecte de Modificació del Pla General d'Ordenació Urbana, sistema general ES/9, polígon 20, Col·legi Adventista de Sagunt. Expedient 18/97. [1998/M10218]
  
El Ple de la corporació municipal, en sessió ordinària celebrada el dia 29 d'octubre de 1998, va adoptar entre altres, el següent acord:
  
Informació pública de la modificació del Pla General d'Ordenació Urbana: sistema general ES/9, polígon 20, Col·legi Adventista de Sagunt. Expedient 18/97.
  
Vist que en data 12 de maig de 1997, i número de registre d'entrada 5.146, el Col·legi Adventista de Sagunt presenta la proposta de modificació puntual de Pla General d'Ordenació Urbana de Sagunt, al qual s'acompanya estudi d'impacte ambiental.
  
Vist que segons el PGOU de Sagunt el sistema general ES/9 Seminari Adventista es troba dins d'un sòl no urbanitzable.
  
Vist que el Ple de la corporació municipal, en sessió de data 27 de gener de 1998, va adoptar l'acord de sol·licitar l'informe previ preceptiu al conseller competent en matèria d'Urbanisme, després de l'informe de la Comissió Territorial d'Urbanisme.
  
Vist que en data de 22 d'abril de 1998, el subsecretari d'Urbanisme i Ordenació informa favorablement de la modificació Col·legi Adventista del Pla General d'Ordenació Urbana de Sagunt.
  
Atés que els articles 55 i 38 de la Llei Reguladora de l'Activitat Urbanística de la Generalitat Valenciana estableixen el tràmit i els procediments per a la modificació dels plans generals d'ordenació.
  
Atés que l'article 38, punt 2, de la llei abans esmentada estableix que la modificació haurà de ser sotmesa a informació pública per un període mínim d'un mes, anunciada en el Diari Oficial de la Generalitat Valenciana i en un diari no oficial d'àmplia difusió a la localitat i durant aquesta, el projecte diligenciat del pla haurà d'estar dipositat, per a la seua consulta pública, en l'Ajuntament.
  
També hauran de sol·licitar-se informes dels distints departaments i òrgans competents de les administracions exigits per la legislació reguladora de les seues respectives competències, tret que ja s'hagueren aconseguit acords administratius previs, sent preceptiu l'informe de les conselleries competents en matèria d'Educació i Sanitat.
  
Dictamen dels municipis confrontants al que promoga el pla general (o, si el pla és promogut per administració no municipal, de tots els ajuntaments afectats), els quals no són afectats.
  
Atés que l'article 35 de la Llei Reguladora de l'Activitat Urbanística estableix que «correspon als municipis elaborar, modificar o revisar els seus respectius plans generals ?».
  
Atés que la modificació reclassifica sòl no urbanitzable, motiu pel qual el present document ha de contindre estudi d'impacte ambiental, que s'adjunta a la documentació, i tot això prenent com a base el que disposa l'apartat C) de l'article 28 de la LRAU.
  
A la vista de tot el que s'ha exposat, de conformitat amb el dictamen de la Comissió d'Urbanisme, Inversions i Manteniment, el Ple de l'Ajuntament acorda, amb 13 vots a favor dels grups polítics del PP, CIPS, GM, UPV, i 12 vots en contra dels grups PSE, EU-Els Verds, el següent:
  
Primer
  
Sotmetre al tràmit d'informació pública, pel període d'un mes, anunciada en el DOGV i en un diari no oficial d'àmplia difusió a la localitat el Projecte de Modificació del Pla General d'Ordenació Urbana, sistema general ES/9, polígon 20, Col·legi Adventista de Sagunt. El dit projecte es troba dipositat a l'Ajuntament de Sagunt, Departament d'Urbanisme, per a la seua consulta pública.
  
Segon
  
Sotmetre, així mateix, l'estudi d'impacte ambiental al tràmit d'informació pública en els mateixos termes, forma i terminis del punt anterior.
  
Tercer
  
Sol·licitar informes de les conselleries de Cultura, Educació i Ciència i Sanitat.